Gala Globe Soccer Awards și-a desemnat câștigătorul. Cine este "jucătorul secolului 21".
Gala Globe Soccer Awards a avut loc la Dubai. Robert Lewandowski a câștigat premiul pentru jucătorul anului 2020. Cristiano Ronaldo a fost desemnat cel mai bun jucător al secolului 21.
Cristiano Ronaldo a fost încă o dată marele protagonist al spectaculoasei gale Globe Soccer Awards care a avut loc la Dubai. Anul acesta nu a câștigat premiul pentru cel mai bun jucător al anului, care i-a revenit lui Robert Lewandowski, ci unul mai mare: cel mai bun jucător al secolului 21.Actualul jucător de la Juventus și fost jucător la Real Madrid, Manchester United și Sporting Lisabona a primit premiul pentru cel mai bun fotbalist al secolului, după ce i-a depășit în voturi pe Leo Messi și Mohamed Salah."Vă mulțumesc, tuturor celor care m-au votat, familiei mele, mamei și surorilor mele. A fi nominalizat împreună cu marii jucători de fotbal este o onoare pentru mine. Acest lucru mă motivează și mai mult și mă ajută să continui să lucrez și să rămân la înălțime. Este o onoare să fiu aici și să primesc acest premiu, este frumos," a declarat Cristiano Ronaldo.